stanford-oval/wikipedia huggingface dataset:
Pratt & Whitney
Lentokonemoottorit

Lentokonemoottoreita valmistava Pratt & Whitney Aircraft Company sai alkunsa vuonna 1925. Silloin Pratt & Whitney rahoitti ja antoi työtiloja Frederich Brant Rentschlerille, jotta tämä voisi toteuttaa uuden moottorisuunnitelmansa. Uudesta 425-hevosvoimaisesta (317 kW) moottorista, joka oli saanut nimekseen Wasp, tuli menestys.
UTC

Pratt & Whitney oli osa yhdysvaltalaista monialayritystä United Technologies Corporationia (UTC), kunnes se yhdistyi Raytheonin kanssa huhtikuussa 2020. Sulautimisen jälkeen Pratt & Whitneystä tuli Raytheon Technologiesin tytäryhtiö. UTC:hen kuului myös Pratt & Whitney Canada (PWC, alkuaan United Aircraft of Canada), Sikorsky Helicopters, Hamilton Sundstrand (potkurit ym.), hissiyhtiö Otis Elevator (vuodesta 1976) ja jäähdytyskonejätti Carrier (vuodesta 1979) sekä suomalainen Marioff (vuodesta 2007).
Kanadalainen PWC valmistaa pieniä lentokonemoottoreita ja Pratt & Whitney suurempia moottoreita. Pratt & Whitneyn pääkonttori on East Hartfordissa Connecticutissa ja sen tehtaat sijaitsevat Middletownissa ja Cheshiressa Connecticutissa sekä Floridan West Palm Beachissa ja Mainen North Berwickissa.
QPCR

qPCR:n tuloksena saatu fluoresenssikuvaaja.
qPCR eli kvantitatiivinen tosiaika-PCR (engl. quantitative real-time PCR) on molekyylibiologian menetelmä, jossa DNA:ta monistetaan polymeraasiketjureaktiolla (PCR) ja monistuneen tuotteen määrää mitataan reaaliajassa fluoresoivalla koettimella. Menetelmällä voidaan havaita patogeeneja tutkittavasta näytteestä tai selvittää tutkittavan DNA-sekvenssin määrä.
Verrattuna tavalliseen polymeraasiketjureaktioon qPCR-menetelmän etuja ovat reaktion onnistumisen reaaliaikainen seuranta ja mahdollisuus selvittää monistuneen DNA:n määrä paljon aikaisempia menetelmiä tarkemmin. Hyvien puoliensa lisäksi qPCR on menetelmänä suhteellisen yksinkertainen, joten se on otettu jokapäiväiseen käyttöön molekyylibiologiassa ja on siten muuttanut tapaa tehdä tutkimusta.
Lyhenne

Vuonna 2009 ensimmäistä kertaa julkaistussa MIQE-ohjeistuksessa (engl. Minimum Information for Publication of Quantitative Real-Time PCR Experiments) yhtenäistettiin PCR-menetelmistä käytettäviä lyhenteitä. Ohjeistuksen mukaan kvantitatiivinen tosiaika-PCR lyhennetään qPCR. Käänteistranskriptaasia käyttävä PCR-menetelmä, jossa RNA-mallijuoste muutetaan cDNA:ksi ennen monistusta, lyhennetään RT-PCR. Nämä kaksi edellä mainittua menetelmää yhdistävä reaaliaikainen kvantitatiivinen käänteistranskriptaasi-PCR lyhennetään RT-qPCR.
Ohjeistuksesta huolimatta qPCR-lyhennettä saatetaan toisinaan käyttää RT-qPCR-menetelmästä ja RT-PCR saattaa viitata qPCR-menetelmään, jolloin RT-osa on peräisin sanasta real-time.
Punakekomuurahainen

| Punakekomuurahainen |
| --- | --- |

Uhanalaisuusluokitus
 Silmälläpidettävä  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Yläheimo::  Ampiaismaiset pistiäiset Vespoidea
Heimo::  Muurahaiset Formicidae
Alaheimo::  Suomumuurahaiset Formicinae
Tribus::  Formicini
Suku::  Formica
Alasuku::  Kekomuurahaiset Formica (Formica)
Laji::  rufa
Kaksiosainen nimi
 Formica rufa  Linnaeus, 1761 
Katso myös
   Punakekomuurahainen Wikispeciesissä   Punakekomuurahainen Commonsissa 
Infobox OKVirheellinen NIMI-arvoIUCN-testi OK: 
Punakekomuurahainen (Formica rufa) on boreaalisella vyöhykkeellä esiintyvä muurahaislaji, joka kuuluu kekomuurahaisten alasukuun. Se on Suomessa luokiteltu vakiintuneeksi ja elinvoimaiseksi lajiksi.
Useimmiten kekomuurahainen rakentaa pesänsä havunneulasista ja oksien pätkistä, mutta myös muita rakennusaineita tiedetään. Kekomuurahaisen keko on lähinnä suojaamassa maanalaisia käytäviä, joissa munat haudotaan ja joissa muurahaiset suurimmaksi osaksi asuvat. Munat sijaitsevat maan sisällä. Kesäaikaan kekoa pidetään kuivana ja vakiolämpöisenä (25–30 asteessa). Muurahaiset pystyvät ilmastointiaukoilla säätelemään keon olosuhteita hyvinkin tarkasti. Nämä vakio-olosuhteet ovat tärkeitä kotelovaiheen kehitykselle. Kotelot sijaitsevat keon lämpimimmässä paikassa. Koteloita kutsutaan usein muurahaisenmuniksi ja aiemmin niitä kerättiin ja kuivatettiin muun muassa lemmikkilintujen appeeksi. Ne olivat jopa vientituote.
Kekomuurahaisten keko
Kuvaus

Kekomuurahaiset ovat noin senttimetrin pituisia ja niillä on muiden muurahaisten ja hyönteisten tapaan kuusi jalkaa ja tuntosarvet.
Ravinto

Kekomuurahaiset käyttävät ravintonaan kirvojen erittämää mesikastetta. Kekomuurahaiset saalistavat myös selkärangattomia, tosin työläiset eivät itse käytä hyönteisravintoa, vaan se on tarkoitettu toukka-asteen muurahaisille.
Lähilajeja

Kekomuurahaisia (Formica rufa -ryhmä tai Formica rufa coll.) esiintyy Suomessa kuusi lajia. Pohjankekomuurahainen (F. lugubris), tupsukekomuurahainen (F. aquilonia), kaljukekomuurahainen (F. polyctena) ja punakekomuurahainen (F. rufa) elävät metsissä ja rakentavat selväpiirteisen keon neulasista ja ohuista oksista. Yhdyskuntien rakenne vaihtelee yhden keon yksikuningattarisesta mallista (F. rufa) kymmenien kekojen satojen kuningattarien malliin (F. aquilonia ja F. polyctena). Samaan alasukuun Formica (s.str.) kuuluvat myös avoimempia ympäristöjä suosiva niittymuurahainen (F. pratensis) sekä kantomuurahainen (F. truncorum), jonka kannossa, maapuussa tai kallionkolossa sijaitsevan pesän suuaukolla on matala keontapainen rakennelma. Alasukuun Coptoformica kuuluu muun muassa soilla pesivä loviniskamuurahainen (F. excecta), alasukuun Raptiformica muun muassa verimuurahainen (F. sanguinea), joka on sosiaaliparasiitti ja täydentää työläisjoukkojaan alasukuun Serviformica kuuluvilla orjilla, esim. mustamuurahaisilla (F. fusca). Mustapäämuurahainen (F. uralensis) pesii soilla ja niiden reunoilla pesissä, jotka eivät ulotu maanpinnan alle. Sukuun Formica (s.l.) kuuluu siis Suomessa alasuvut Formica (s.str.), Coptoformica, Raptiformica ja Serviformica sekä laji F. uralensis, jonka taksonominen asema on epäselvä. Lajeja on 20.
Aiheesta muualla

iNaturalist: Punakekomuurahainen (Formica rufa)
ITIS: Formica rufa (englanniksi)
University of Michigan, Animal Diversity Web (ADW): Formica rufa (englanniksi)
Global Biodiversity Information Facility (GBIF): Formica rufa (englanniksi)
Centre for Agriculture and Biosciences International (CABI): Formica rufa (red ant) (englanniksi)
Pherobase: Semiochemicals of Formica rufa, the Southern wood ant (englanniksi)
Z-kone

Z-kone on maailman suurin röntgensädegeneraattori. Se on suunniteltu eri materiaalien testaukseen suuressa paineessa sekä äärimmäisissä lämpötiloissa. Järjestelmää ylläpitää Sandia National Laboratories aikomuksena kerätä tietoa, joka auttaisi ydinaseen prosessien tietokonemallinnuksessa. Z-kone sijaitsee Albuquerquessa, New Mexicossa, Yhdysvalloissa.
Aiheesta muualla

Z Machine Home Page (englanniksi)
Z machine melts diamond to puddle (englanniksi)
Tieteen Kuvalehden artikkeli[vanhentunut linkki]
Päivärinne (Siilinjärvi)

| Päivärinne |
| --- | --- |
Suuralue:  Kirkonkylä
Väkiluku:  294
Päivärinne on asuinalue Siilinjärvellä. Päivärinne sijaitsee noin kahden kilometrin päässä kunnan keskustasta itään. Päivärinnettä on rakennettu pääasiassa 1990-luvulta lähtien. Alue koostuu lähinnä omakoti- ja rivitaloista.
Päivärinne sijaitsee Leppäkaarteen pohjoispuolella ja pohjoisessa se rajoittuu kantatiehen 75. Lännessä Päivärinne rajoittuu Siilinjokeen ja idässä Tynnöriseen. Päivärinteen halki kulkee Laitilantie, joka on alueen pääkatu joka kulkee kantatie 75:n valoristeyksestä Leppäkaarteeseen.
Palvelut

Alueella on päiväkoti ja kaksi koulua: Päivärinteen alakoulu, jossa on vuosiluokat 1. - 6. sekä Siilinpään erityiskoulu. Alueella sijaitsee Siilinjärven ABC-liikennemyymälä sekä päivittäistavarakauppa Halpa-Halli. Lisäksi suunnitelmaan kuuluisi 450 kerrostaloalueselvennä sekä ABC:n laajennus. Päivärinteen koulusta lähtee myös hiihtolatu Honkamäen kautta Jynkänmäelle.
Alueen keskellä on puisto, jossa on leikkipuisto.
Luonto

Alueen erottaa muista kunnanosista yleensä metsä. Leppäkaarteen ja Päivärinteen välillä sijaitsee rehevöitynyt entinen mäntymetsä, Honkamäen ja Päivärinteen erottaa myös samankaltainen, puistomainen metsä, jossa kulkee paljon polkuja ja lisäksi hiihtolatu.
Simonsalon erottaa Päivärinteestä valtatie, ja Siilinpäästä joki, puistometsä ja pelto. Alue on entistä peltoa, joka on nyttemminmilloin? metsitetty (lehtoa) ja sittemminmilloin? rakennettu asuinalueeksi.
ZOG (salaliittoteoria)

ZOG (Zionist Occupation Government tai Zionist Occupied Government) (suom. sionistien valtaama hallitus tai sionistinen miehityshallitus) on salaliittoteoria, jonka mukaan sionistit tosiasiassa johtavat maata, jonka virallinen hallitus on vain nukkehallitus.
ZOG-termin yhteydessä sanalla sionisti voi olla monta merkitystä. Useimmiten sitä käytetään halveksivana kiertoilmaisuna juutalaiselle kuvaamaan kaikkia juutalaisia negatiivisesti vehkeilijöinä ja salaliittolaisina. Sillä voidaan tarkoittaa myös juutalaista, joka pyrkii tavoittelemaan Israelin hyötyä ennen Yhdysvaltojen hyötyä — usein käyttämällä apukeinona Yhdysvaltain asevoimia ja taloudellista valtaa. Sionisti voi tarkoittaa myös ketä tahansa henkilöä, joka kannattaa ajatusta juutalaisesta valtiosta.
Termin uskotaan juontuvan amerikkalaisen uusnatsin Eric Thomsonin vuonna 1976 kirjoittamasta tekstistä Welcome to ZOG-World. Termi tuli laajaan käyttöön The Order -ryhmän suorittamista ryöstöistä The New York Timesiin kirjoitetun artikkelin jälkeen, jossa kerrottiin ryöstöjen tähdänneen rahan keräämiseen ZOGia vastaan. The Order oli antisemitistisiä yhteyksiä omaavan Aryan Nations -järjestön haara.
Vuonna 1996 Aryan Nations julkaisi verkkosivuillaan itsenäisyysjulistuksensa Aryan Declaration of Independence, jossa sanotaan muun muassa ZOGin päämääränä olevan valkoisten ihmisten ja kulttuurin poistaminen. Itsenäisyysjulistuksen ajankohdaksi valittiin Adolf Hitlerin syntymäpäivä 20. huhtikuuta. Tämän jälkeen termiä ZOG ovat käyttäneet useat juutalaisvastaiset ryhmittymät.
Z-Boys

Z-boys (suom. Z-pojat) on Jeff Hon sekä Skip Engblomin 1970-luvulla perustaman "Jeff Ho Surfshopin" Zephyr-rullalautailujoukkueen lempinimi. Zephyriin kuuluivat muun muassa Tony Alva, Jay Adams ja Stacy Peralta. Nämä kolme kutsuivat omaa jengiään nimellä Lords of Dogtown. Z-Boys hajosi 1976. Aiheesta on tehty 2002 myös dokumenttielokuva Dogtown and Z-Boys ja 2005 elokuva Lords of Dogtown.
Jäsenet

Jay Adams (alkuperäinen jäsen)
Tony Alva (alkuperäinen jäsen)
Stacy Peralta (alkuperäinen jäsen)
Bob Biniak (alkuperäinen jäsen)
Chris Cahill (alkuperäinen jäsen)
Paul Constantineau (alkuperäinen jäsen)
"Baby" Paul Cullen
Marty Grimes
Shogo Kubo (alkuperäinen jäsen)
Arthur Lake
Jim Muir (alkuperäinen jäsen)
Peggy Oki (alkuperäinen jäsen)
Nathan Pratt (alkuperäinen jäsen)
Wentzle Ruml IV (alkuperäinen jäsen)
Alan Sarlo (alkuperäinen jäsen)
Ydroússa (Sámos)

| Ydroússa Υδρούσσα |
| --- | --- |
 Ydroússa
 Koordinaatit: 37°46′46″N, 26°44′56″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Dytikí Sámos
Hallinto:  
 – Asutustyyppi:  kylä
 – Kallikrates-koodi:  5601021001
Korkeus:  220 m
Väkiluku (2011):  369
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ydroússa (kreik. Υδρούσσα; transl. myös Idroússa) on Kreikan kylä, joka sijaitsee Sámoksen saarella. Se kuuluu hallinnollisesti Dytikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 369 (vuonna 2011).
Ydroússan kylä sijaitsee Sámoksen pohjoisissa keskiosissa noin 33 kilometriä länteen saaren keskuksesta Sámoksen kaupungista ja noin 6,5 kilometriä kaakkoon Karlóvasista. Se on rakennettu Karvoúnis- eli Ámpelos-vuoren luoteisrinteeseen noin 220 metrin korkeuteen merenpinnasta laskettuna. Kylä on ollut olemassa ennen vuotta 1625. Sen alkuperäinen nimi oli Foúrnoi (Φούρνοι). Nimeksi vaihdettiin Ydroússa vuonna 1950. Kylän pääelinkeino on maanviljely, aiemmin erityisesti tupakan viljely. Ydroússan pääkirkko on vuodelta 1782 ja omistettu Pyhälle Athanasiokselle (Ágios Athanásios). Kylän lähellä sijaitsee vuodelta 1663 oleva Neitsyt Marian kuolonuneen nukkumiselle (Koímisi tis Theotókou) omistettu kirkko.
Ydroússa muodostaa oman kyläyhdyskuntansa (Τοπική Κοινότητα Υδρούσσης, Topikí Koinótita Ydroússis). Aiemmin kylä kuului Karlóvasin kuntaan, vuodesta 2011 Sámoksen kuntaan ja Karlóvasin kunnallisyksikköön, ja vuodesta 2019 lähtien Dytikí Sámoksen kuntaan.
Poliittinen virkanimitys

Poliittinen virkanimitys (myös poliittinen nimitys) on yleisesti hakijan nimittäminen virkamieheksi siten, että hakijan poliittinen tai ideologinen sitoutuminen vaikuttaa asiaan, vaikka kyseessä ei ole de jure poliittinen virka. Täsmällistä ja yleispätevää määritelmää, siitä milloin kyseessä on poliittinen nimitys, ei kuitenkaan ole.
Poliittiset virkanimitykset ovat hienovarainen korruption muoto, jossa tietynlaisen ajatusmaailman omaavia henkilöitä pyritään nostamaan valta-asemaan kiertämällä tai vääristämällä tavanomaista kokemukseen tai pätevyyteen perustuvaa valintamenettelyä.
Räikeästi meritokratiset pätevyysperusteet ohittava ja poliittista sisä- tai lähipiiriä suosiva poliittinen virkanimitys voidaan laskea korruptioksi.
Virkamieskunnan poliittinen vaihto

Virkamieskunnan puhdistaminen on valtiollisissa vallanvaihdoissa esiintyvä ilmiö. Se voi olla normaali osa demokraatista vallanvaihdosta tai vallankumouksen ja poliittisen vainon luonteinen. Esimerkiksi Yhdysvalloissa virkamiehistöä vaihdetaan presidentin vaihtuessa.
Virkamieskunnan poliittinen vaihto > Saksa toisen maailmansodan jälkeen

Toisen maailmansodan jälkeen Liittoutuneet pyrkivät erottamaan Saksan, Japanin ja Italian ja niiden liittolaisvaltioiden viroista henkilöt, joita voitiin pitää näiden valtioiden aikaisemman, sotaan johtavan politiikan kannattajina.
Toisen maailmansodan jälkeen Saksan länsiosissa virkamieskunta joutui laajalti pikku-Nürnberg-prosesseihinselvennä. Esimerkiksi keskitysleirikaupunginselvennä johtajat usein joutuivat tutustumaan keskitysleireihin ja tekemään niillä hautojen avauksia jne. Kylmä sota leikkasi siivet laajemmilta puhdistuksilta, jota 1970-luvulla kritisoitiin. Kommunisteille oli muun muassa postinjakajan työhön virkakielto vielä 1980-luvulla, mutta vanhat natsit toimivat monissa korkeissakin viroissa. Itä-Saksassa tapahtui suurempi ideologinen muutosselvennä, jonka vuoksi ikänsä kommunismia vastaan toimineet virkamiehet joutuivat jättämään virkansa tai ns. kääntämään takkinsaselvennä.
Suomi > Historia

Jatkosodan päätyttyä Moskovan välirauhansopimukseen alettiin Suomessakin liittoutuneiden valvontakomission, lähinnä neuvostoliittolaisten vaatimuksesta erottaa monia siihenastisia korkeimpia virkamiehiä viroistaan. Suomesta haluttiin tehdä Neuvostoliittoon ystävällisesti suhtautuva valtio. Esimerkiksi armeijan henkilöstömäärä pienentyi, ja silloin voitiin nähdä kantahenkilökuntaan kuuluneiden sotilasarvon edessä kirjaimet evp. (ei vakinaisessa palveluksessa). Suuriin virkamiespuhdistuksiin ei Suomessa kuitenkaan kommunistien vaatimuksista huolimatta ryhdytty, vaan vedottiin virkamiesten erottamattomuuteen. Lähinnä yksittäisiä äärioikeistolaisiksi tai saksalaismielisiksi leimautuneita henkilöitä painostettiin eroamaan näkyviltä paikoilta.
Poliittiset virkanimitykset alkoivat vasemmiston eduskuntavaalivoitosta 1966. Sdp alkoi nimittää luottohenkilöitään keskeisiin virkoihin, ja lähes joka hallituksessa Sdp:n kanssa 1966-1987 ollut keskustapuoluekin sai osansa. Näin puolueiden jäsenkirjoista tehtiin houkuttelevia. Sitä ennen oli nimitetty lähinnä sitoutumattomia. Verorahoilla palkatut jäsenkirjavirkamiehet saattoivat tehdä puoluetoimistotöitä virassaan. Suomessa poliittiset virkanimitykset yleistyivät etenkin 1970-luvulla ja uudelleen 1990-luvulla.
Suomi > Virkanimitysten luonne ja laillisuus

Yleisen valtio-opin dosentti Eero Murto luettelee kirjassaan "Virkamiesvaltaa?" (2014) noin 200 poliittista virkanimitystä vuodesta 1987. Näissä ansioituneempi hakija jää ilman virkaa. Sen saa usein hakija, jota asiantuntijat eivät sijoittaneet edes viiden parhaan joukkoon.
Vuonna 2017 Murto sanoi, että poliittisia virkanimityksiä on nykyään eniten kuntien korkeimpien virkamiesten valinnassa. Poliittisiin nimityksiin liittyy usein peiteltyjä poliittisia lehmänkauppoja.
Esimerkiksi ministeriöiden kansliapäälliköt valitaan usein poliittisin perustein. Kuntien ja valtion virkamiehet nimitetään hyvin pienestä, puoluepoliittisesti sitoutuneesta joukosta. Suuri enemmistö suomalaisista ei kuitenkaan kuulu poliittisiin puolueisiin. Asiantuntijoiden mukaan poliittiset nimitykset ovat yksi korruption muoto, jota ei kuitenkaan edes mainita Suomen lainsäädännössä.
Jos epäilee virkanimitystä poliittiseksi, voi siitä kannella oikeuskanslerille. Toimittaja Katja Boxbergin mukaan yleensä kantelusta ei ole hyötyä, sillä  oikeuskanslerinvirasto ei yleensä löydä virkanimityksistä moitittavaa. Eräiden arvioiden mukaan on silti mahdollista, että poliittisissa nimityksissä rikotaan jopa perustuslakia.
Perustuslakiin kuuluu yhdenvertaisuussäännös, josta löytyy tulkinnanvaraisuuksia mahdollistava sanamuoto "ilman hyväksyttävää syytä". Koska sanamuoto on tulkinnanvarainen, ovat Korkein hallinto-oikeus ja oikeuskansleri sen perusteella hyväksyneet paljon poliittisia virkanimityksiä. Vaikka ylimmillä tuomioistuimilla ja lainvalvojilla olisi mahdollisuus puuttua tähän epäkohtaan omaksumalla kanta, jonka mukaan tämä ei ole hyväksyttävää, asiaan ei silti ole rohjettu puuttua.
Suomi > Eniten poliittisia virkanimityksiä

Murron mukaan poliittisia virkanimityksiä 1970-2014 eniten keräsivät 1. Sdp, 2.  keskusta 3. kokoomus, 4. Rkp ja 5. Vasemmistoliitto/Skdl. Eniten poliittisia virkanimityksiä (4) oli saanut Sdp:n Markus Sovala, tuolloin valtiovarainministeriön kansantalousosaston ylijohtaja. Vuoteen 2021 mennessä Sovala oli nimitetty vielä kolmeen huippuvirkaan, tuoreimpana Tilastokeskuksen pääjohtajuus.
Yhdysvallat

Yhdysvalloissa ylin virkamiesjohto vaihdetaan aina presidenttiyden vaihtuessa puolueelta toiselle[lähde? ]. Koska menettely on ollut Yhdysvalloissa käytössä pari sataa vuotta, se on paikkansa menettäville virkamiesjohtajille tiedossa ja normaalia. Ongelmana tässä on ollut poliittiset virkanimitykset, jossa valtaan tullutta presidenttiä auttaneet ihmiset saavat korkeita virkoja, esimerkiksi suurlähettilään vakansseja, ilman varsinaista viran vaatimaa tietotaitoa. Tämä puolestaan siirtää valtaa alemmille virkamiehille ja valitun virkamiesjohtajan tukiryhmittymälle.
Putous (15. tuotantokausi)

| Putous |
| --- | --- |
Alkuperämaa:   Suomi
Ikäraja:  
Esittäminen
Verkko:  MTV3
Ensimmäinen esitys:  21. tammikuuta 2023
Viimeinen esitys:  11. maaliskuuta 2023
Esitysten määrä:  8
Kaudet
 ← Edellinen 14. tuotantokausi Seuraava → 16. tuotantokausi
Putouksen 15. tuotantokausi esitettiin keväällä 2023. Näyttelijöinä jatkoivat Mikko Töyssy ja Aku Sipola, ja uusia näyttelijöitä olivat Joonas Kääriäinen, Juuso "Köpi" Kallio, Linda Wiklund ja Ushma Olava. Putouksen uutena juontajana toimi Niina Lahtinen ja kauden ohjasi Antti Tuomas Heikkinen. Tämä oli ensimmäinen kausi, jossa ei ollut näytönpaikkaa. Vuoden sketsihahmo -kilpailun voitti Aku Sipolan esittämä komealla mainosäänellä varustautunut neljänkympin kriisiläinen  Harri "Mainos-Harri" Moilanen.
Tulikoe

| Jakso | Tulikokeen voittaja | Tulikoe  |
| --- | --- | --- |
| 1. | Mikko Töyssy | Julkisuudesta tunnettujen henkilöiden työhaastattelu  |
| 2. | Linda Wiklund | Mika Aaltolan imitointi feat. Mika Aaltola |
| 3. | Joonas Kääriäinen | Rikkinäinen puhelin feat. Dennis Nylund |
| 4. | ei voittajaa | Pikahahmot |
| 5. | Mikko Töyssy | Pokka-Cup: Kenen pokka pysyy? |
| 6. | Köpi Kallio | Hylätyt hahmot |
| 7. | Esko Kovero | Vitsi-battle: Putous vs. Salatut elämät feat. Mia Ehrnrooth, Monika Lindeman, Hanna Kinnunen, Esko Kovero, Markku Pulli ja Jarkko Miettinen |
| 8. | Mikko Töyssy | Hahmot vaihtoon |
Sarjapudottaja

| Jakso | Voittajajoukkue | Punaisten sketsi | Keltaisten sketsi |
| --- | --- | --- | --- |
| 1. | Punainen | Pikku Kankkunen | Erikoisjoukot |
| 2. | Punainen | Patakankkunen | Epäonnenpyörä |
| 3. | Keltainen | Ajankohtainen Kankkunen | Harry Harkimo ja Arkadianmäen vanki |
| 4. | Punainen | Pekka ja Pätkä vaarallisilla vesillä | Harry Harkimo ja liekehtivät Jokerit |
| 5. | Punainen | Pekka ja Pätkä Bacheloreina ft. Mikko Parikka | Peltsi Lintilän jäljillä |
| 6. | Keltainen | Pekka ja Pätkä supersankareina | Huippumalli Ryhmä Haussa |
| 7. | Punainen | Suur-Suomi-mestari | Murharyhmä Hau |
| 8. | Punainen | Suurustemestari | Suurustemestari |
| --- | --- |
 Punainen joukkue: Aku Sipola  Mikko Töyssy  Ushma Olava (jaksot 1-5,7-8)  Linda Wiklund (jakso 6):  Keltainen joukkue: Köpi Kallio  Joonas Kääriäinen  Linda Wiklund (jaksot 1-5,7-8)  Ushma Olava (jakso 6)
Vuoden Sketsihahmokilpailu

| Sketsihahmo | Hahmon kuvaus | Näyttelijä | Hokema(t) | Sijoitus |
| --- | --- | --- | --- | --- |
| Long Johnson | Amerikkalainen monimiljardööri ja sarjayrittäjä | Aku Sipola | Long time no Johnson! / Uskomazing! | 1. pudonnut 28. tammikuuta |
| Misu Läntine | Turusta Helsinkiin muuttanut Less Mills -jumppaohjaaja | Linda Wiklund | Ei täl' vaan tois pual Töölöö | 2. pudonnut 4. helmikuuta |
| Cissa Häkkinen | Tamperelainen rocklaulaja | Mikko Töyssy | Keksiä, raksuja ja rock ‘n’ rollia! / Kyllä kehrää | 3. pudonnut 11. helmikuuta |
| Mursu | Merinisäkäs | Ushma Olava | Eiks o! | 4. pudonnut 18. helmikuuta |
| Esteri Vakkilainen | Haukivuorelainen eläkeläinen ja harrastajanäyttelijä | Joonas Kääriäinen | Näin on näkemykset | 3. sija 4. maaliskuuta |
| Kari Mutanen | Porilainen liikunnanopettaja | Köpi Kallio | Tärkeint o, et kaikki käy suihkus! / Mutanen muttei törkynen! / Nipunapu, nipunapu / Silleen se poliisiki sano | 2. sija 11. maaliskuuta |
| Harri "Mainos-Harri" Moilanen | Komealla mainosäänellä varustautunut neljänkympin kriisiläinen | Aku Sipolaa | Onnea Harri! / Eikä siinä vielä kaikki… | Voittaja 11. maaliskuuta |
a Aku Sipola sai mahdollisuuden jatkaa kilpailua kakkoshahmolla.
Katsojaluvut ja yllätystehtävät

| Jakso | Esityspäivä | Keskikatsojamäärä | Yllätystehtävä |
| --- | --- | --- | --- |
| 1. | 21. tammikuuta 2023 | 818 000 | Viikkokatsauksen lukeminen prompterilta pareittain |
| 2. | 28. tammikuuta 2023 | 698 000 | - |
| 3. | 4. helmikuuta 2023 | 694 000 | Oluenmyyntisketsi eri tyylein |
| 4. | 11. helmikuuta 2023 | 710 000 | Niina Lahtisen pikahahmo |
| 5. | 18. helmikuuta 2023 | 653 000 | - |
| 6. | 25. helmikuuta 2023 | 631 000 | Syntymäpäiväsketsi, mutta näyttelijöiden roolit vaihtuvat |
| 7. | 4. maaliskuuta 2023 | 603 000 | Treffi-ilta-sketsi, mutta Köpi Kallio dubbaa näyttelijöiden äänet |
| 8. | 11. maaliskuuta 2023 | 671 000 |  |
Z-mittakaava

Z-mittakaava tai Z on pienoismallien yhteydessä yleisesti käytetty ilmaisu mittakaavasta 1:220 (yhden suhde kahteensataan kahteenkymmeneen). Tämä tarkoittaa sitä, että yksi millimetri pienoismallissa vastaa oikeassa koossa 220 millimetriä. Monet pienoismallivalmistajat käyttävät Z-merkintää, muun muassa Märklin, Fleischmann ja Roco.
Muita yleisiä mittakaavoja

N-mittakaava
H0-mittakaava
1-mittakaava
Pipin Pieni

| Pipin Pieni |
| --- | --- |
 Louis Félix Amiel, 1837, Pepin III, Dit Le Bref
Frankkien kuningas
Valtakausi:  751 – 24. syyskuuta 768
Edeltäjä:  Kilderik III
Seuraaja:  Kaarle Suuri Kaarloman

Syntynyt:  714
Kuollut:  24. syyskuuta 768 Saint-Denis
Puoliso:  Laonin Bertrada
Lapset:  Kaarle Suuri Kaarloman Redburga
Suku:  Karolingit
Isä:  Kaarle Martel
Äiti:  Trierin Rotrude
Uskonto:  roomalaiskatolinen
Nimikirjoitus:  
Pipin Pieni (lat. Pippinus Brevis, ransk. Pépin le Bref, 714 – 24. syyskuuta 768) oli frankkien kuningas, joka hallitsi 751–768. Hän oli Kaarle Martelin poika ja ensimmäinen karolingikuningas. Hänet tunnetaan myös nimillä Pipin nuorempi ja Pipin III.